Борис Младенов-Young
Не се страхувам от инфаркт и рак…

chitanka.info

Не се страхувам от инфаркт и рак,

ни от телесна болка и страдание,

но мисълта за друг, ДУШЕВЕН враг

ме жегва с безнадеждност, с отчаяние.

Деменция! В съвременния свят

тя взема застрашителни размери

и никой не щади — ни стар, ни млад…

А няма средство, лек, да я изцери.

Подмолно тихомълком идва тя,

към мозъчните клетки пропълзява

и ден след ден разяжда паметта,

от облика човешки ни лишава.

И свършваме в приюти доживотни

без разум и без ум… като животни!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.